
PA REDUCI AUN MAS GASTO DI SALARIO: 


Señor Ady Thijsen a keda encarga como Minister 
Plenipotenciario y como Representante na Europa 


Un di e metanan cu Prome Minister Evelyn Weaver Gruas a 
propone desde cu el a cuminsa goberna nos pais na 2017, ta 
pa baha gasto di personal despues cu a constata e gasto halto 
den personal y salario bou di e Prome Minister anterior, señor 
Mike Eman. Esaki ta e caso tambe ainda y mas ainda den e 
situacion cu nos Pais ta den na unda cu mester baha gasto di 
personal y cumpli cu exigencianan di Hulanda. 


Un ehempel di esaki ta cu Gobierno di Aruba a baha gasto cu 
nombracion di señor Ady Thijsen recientemente como Minister 
Plenipotenciario Interino na Arubahuis. Señor Thijsen ta tambe 
e representante pa Aruba di Union Europeo na Brussels y ta 
Presidente di ExCo di OCTA. Señor Thijsen tin dos funccion na 
Europa y un salario y por bisa cu siguridad cu señor Thijsen ta 
eherce un trabou excelente den ambos funcion. 


Ambos funcion ta resorta bou di Ministerio di Asuntonan 
General di Prome Minister. Esaki ta haci cu e ministerio aki ta 
baha gasto no solamente di salario, pero tambe di hospedahe. 
Cu esaki tambe, Prome Minister no tin mester di gasta na biahe 
pa Hulanda frecuentemente. Señor Thijsen den su funcionnan 
ta representa Aruba den Gobierno di reino y ta studia tur 
documento y leynan cu tin di haber cu reino. 


Prome Minister Wever-Croes a enfatisa cu e problema di gasto 
di personal a sali for di man bou di Gabinetenan Eman. Nan 

Totale salariskosten | 11,323,300 2,342,591 -8,980,709 

a tuma cantidad grandi di persona den servicio. Desde cu 
Gabinete Wever-Croes ta na mando, e gastonan di personal 
a baha so. Contrario na señor Eman, Prome Minsiter Evelyn 
Wever-Croes ta tuma gobernacion hopi na serio y ta traha na 
bienestar di nos pueblo cu cantidad minimo di personal pa 
asina tene gastonan di personal mas abou cu por. 


Eman a traha cu 147 persona directo bou di su ministerio cu 
a costa nos pueblo 11.323.300 florin na salario. Mientras e 
gastonan di Ministerio di Asuntonan General 2017 pa 2021, 
Prome Minister Wever-Croes a traha cu 22 persona den su 
oficina, esaki ta 125 persona menos y 85% menos di loke 
Eman a traha cu ne. E 22 personanan aki a costa 2.738.300 
florin na salario. Esaki ta 8.585.000 florin menos y 76 % menos 
di loke Mike Eman tawata gasta na salario. 


Y pa e di dos periodo di Gobernacion, Prome Minister Wever- 
Croes a baha gastonan di personal mas ainda, trahando cu 
21 persona, cu un total di 2.342.591 florin na salario. Esaki 
ta 8.980.709 florin menos y 79% menos di loke Mike Eman 
tawata gasta na salario. 


Prome Minister Evelyn Wever-Croes: “Hunto, mi oficina, mi 
ministerio, cu ta inclui ami, mi secretaria, mi conseheronan y 
tur cu ta traha mi den mi oficina, a logra baha gasto. E no ta 
facil. Tin hopi menos hende y e trabou mester wordo parti den 
menos hende cu ta haci e trabou hopi mas dificil. Pero mi ta 
hopi satisfecho cu e sosten cu mi ta haya di tur esnan cu ta 
traha pa mi oficina”. 

Ta mira aña 2027 y no aña 2023 como aña pa surplus 


Na juni 2022 Minister di 
Finansa a acerca IMF pa 
MA asina nan por tira un bista 
y duna un conseho di e 
caminda cu Aruba mester 
sigui cana pa por yega na un 
finansa publico manehabel 
y sostenibel. E opinion aki 
di IMF ta necesario pa asina 
por trece un balansa den 
e debate riba e normanan 
financiero cu Aruba mester tene su mes na dje den cuadro di e 
supervision financiero cu ta existi den Reino Hulandes. Den e 
negosacion cu Hulanda riba e supervision financiero di Aruba 
den e bachi di un Ley di Reino RAFT, Aruba kier yega na otro 
normanan financiero cu ta tene miho cuenta cu e efecto cu 
e pandemia tin riba Aruba su economia y finansa. Aruba ta 
recuperando grandemente danki na entrada di turismo, pero 
den e esfuerso pa recuperacion financiero mester scoge pa 
normanan cu no ta bay percura pa kibra e economia di nos 
Pais. Riba e ultimo aki IMF a duna su opinion. 


SURPLUS DI 1% DEN AÑA 2023 

Na e momentonan aki Aruba conoce supervision financiero 
conforme e Ley di LAFT y e Protocol di aña 2018 cu a keda 
prolonga te cu fin di aña 2023. Den e protocol tin normanan 
financiero fiha cu a wordo traha na momento cu ainda Aruba no 
a conoce e efectonan economico y financiero cu e pandemia a 
trece cune. Te cu fin di aña 2019, Aruba a cumpli cabalmente 
cu e normanan aplicabel. Sinembargo e pandemia a cambia e 
scenario financiero di Aruba grandemente na unda nos a bay di 
un surplus chikito di 4 miyon na fin di aña 2019, pa un deficit di 
764 miyon na aña 2020, sigui pa 534 miyon na aña 2021 y awo 
na 226 miyon den aña 2022. Segun e protocol di aña 2018, 
den aña 2023 Aruba lo mester conta cu un surplus di 1% di nos 
GDP equivalente na un 60 miyon florin di surplus. Pa por logra 
cumpli cu e norma aki, Gobierno lo mester percura pa corta 


Figure 1. Main Macroeconomic Indicators: Baseline v. CAFT-Suggested Fiscal Consolidation 


(a) Real GDP Growth (Percent) (b) Overall Fiscal balance to GDP (Percent) 

286 miyon florin den presupuesto di Aruba of un combinacion 
di crea mas entrada y reduci gasto pa asina por yega na e 
surplus di 60 miyon florin den aña 2023. 


Baseline 


=—— 1 percent of 
GDP overall 
surplus in 
2023 and 
beyond 


IMF TA MIRA AÑA 2027 COMO AÑA PA SURPLUS 

Mirando e impacto cu e reduccion substancial di gasto y 
creacion di entrada via belasting tin pa e recuperacion di Aruba 
su economia, Minister di Finansa a pidi IMF un conseho riba 
e consecuencia si Aruba keda aplica e norma financiero di 1% 
di surplus desde aña 2023. Segun IMF, Aruba lo bay conoce 
un recuperacion economico grandi den termino cortico y ta 
premira cu e recuperacion aki lo por traduci su mes den un 
surplus chikito den aña 2027. Den e scenario pa Aruba yega 
na aña 2023 caba na un surplus di 1%, esaki por trece cune 
cu e recuperacion den aña 2023 por bira menos y te hasta por 
stop den aña 2024. Pues IMF ta conseha pa tene cuatela pa 
no stroba e crecemento economico of stroba e recuperacion di 
Aruba cu un norma financiero mucho ambisioso, ya cu esaki 
por haci daño na Aruba su economia. 

MINISTER ENDY CROES A PRESENCIA E 
INAUGURACION OFICIAL DI EXPOSICION DI 
FOTOGRAFIA “LUZ PERPETUO” 


En conexion cu 50 aña di Checkpoint Color Aruba y celebracion 
di 77 aña di bida y salud di sr. Rob Vermeer 


Diaranson mainta Minister Endy Croes hunto cu colega Minister 
Xiomara Maduro y Minister Glenbert Croes tabatin e honor pa 
presencia e inauguracion oficial di e exposicion di fotografia 
‘Fifty Years of Perpetual Light’. E proyecto ta un exposicion 
di fotografia di sr. Rob Vermeer su 50 aña documentando 
fotograficamente Aruba, di arte y cultura pa turismo, di 
naturalesa pa momentonan iconico cu Aruba a experiencia. 
Cu un seleccion di 200 fotografia, e proyecto 50 aña di ‘Luz 
Perpetuo’ ta duna honor na un archivo y coleccion grandi di 
fotografia cu a ser tuma desde añanan 70 door di e fundado 
di Checkpoint Color Aruba, e prome negoshi di fotografia 
estableci na Aruba. Cu e proyecto aki Checkpoint Color a 
rescata negativonan pa asina duna luz di nobo na fotografia 
historico di e ultimo 50 aña di Aruba. E mandatario a sigui bisa 
cu sigur e tabata un fecha hopi special y memorable pe famia 
unda cu a celebra tambe sr. Rob su 77 cumpleaños. 
Concluyendo Minister Endy Croes ta felicita sr. Rob y sra. 
Marjorie como tambe nan yiunan Fernando y Cher cu un bunita 
exposicion en conexion di e 50 aña di Checkpoint Color Aruba. 
Un exposicion impresionante cu sigur pueblo di Aruba mester 
pasa admira. Masha masha pabien na famia Vermeer. 

Minister Plenipotenciario Suplente mr. Ady Thijsen: 


*CONSEHO NA STUDIANTENAN TA РА PONE 
META Y CREA BALANSA ENTRE ESTUDIO Y 
BIDA SOCIAL 


ай 


Minister Plenipotenciario Suplente Ady Thijsen ta sumamente 
contento di por a ricibi e prome grupo di studiante di Aruba cu 
a bay continua cu nan estudio na Hulanda. Conhuntamente 
cu Prome Minister di Aruba Evelyn Wever-Croes, team di 
Arubahuis, mentornan y hopi studiante den e “Plaatselijke 
Opvangcommissie”, a duna e studiantenan un caluroso bon 
bini y a desea nan exito pa nan logra nan metanan. 


“Nos ta hopi contento cu nos por а ricibi nos studiantenan 
y cu nos por tey pa sostene пап y guia nan den nan meta.’ 
Minister Thijsen a expresa cu tur aña e ta algo grandi ora cu 
studiantenan ta biaha pa continua cu nan estudio, pasobra nan 
ta persigui nan meta y despues nan por contribui na nos pais. 


Na yegada di e studiantenan na Schiphol, e tabata bunita 
pa mira e grupo di studiante cu ta den “Plaatselijke 
Opvangcommissie” di diferente ciudad entre otro Nijmegen, 
Groningen, Leeuwarden, Tilburg, Rotterdam, Amsterdam y 
Arnhem, ricibi e studiantenan. 


“Como conseho na e studiantenan mi ta bisa, pone bo meta bo 
dilanti, studia na un manera responsabel pero semper combine 


cu e parti social. E ta bon pa bo participa den e comunidad 
Hulandes, pero balanse y no haci di mas. Mi ta kere si bo haci 
esey, bo ta logra sigur,” Minister Thijsen a expresa. 


Por ultimo, Minister Thijsen ta recorda studiantenan cu 
Arubahuis tey pa sostene nan den cualkier reto cu por presenta 
y cu nan por acerca Arubahuis pa busca cualkier solucion. 
Tambe ta gradici tur mentor y tur esnan cu a yuda ricibi e 
studiantenan y cu despues lo sigui guia nan tambe. 

Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 

No laga nan nan so pa Pospone hungamento y 
mucho tempo. actividadnan pafo. ta den aire fresco. fresco y duna nan hopi awa 

DESPUES DI TEMPESTAD, 
LAMA TA BIRA CALMO ATROBE. 
ESAKI TA OPORTUNIDAD PA NABEGA Y RECUPERA. 
CU BISTA RIBA E HORIZONTE INSIGUR, 

PERO CONSCIENTE CU NOS LO SURPASA ATROBE, 
ТОВ ВЕТО NOS DILANTI COMO UN SOCIEDAD UNI. 

MANTENE CALMO Y UZA TUR MAL TEMPO 

COMO UN OPORTUNIDAD РА SIÑA Y INNOVA 

Y CONBIRTI E CRISIS CU NOS A PASA ADEN, 
DEN SPERANSA Y POSIBILIDAD NOBO PA NOS TUR. 

